Vyhodnotenie pripomienok 
k materiálu „Projekt transformácie štátneho podniku Lesy Slovenskej republiky“

 	Zoznam oslovených subjektov	:	podpredseda vlády SR pre európsku integráciu, podpredseda vlády SR a minister financií, podpredseda vlády a minister hospodárstva, podpredseda vlády a minister spravodlivosti, Ministerstvo životného prostredia, Ministerstvo výstavby a regionálneho rozvoja, Ministerstvo dopravy, pôšt a telekomunikácií, Ministerstvo kultúry, Ministerstvo obrany, Ministerstvo zdravotníctva, Ministerstvo práce, sociálnych vecí a rodiny, Ministerstvo školstva, Ministerstvo vnútra, Ministerstvo zahraničných vecí, Štatistický úrad, Protimonopolný úrad, Úrad vlády SR – sekcia hospodárskej politiky, Úrad vlády SR – odbor vládnej agendy	
 	Počet oslovených subjektov	:	 18	
 	Zaslali do stanoveného termínu	:	 10	
 	Zaslali po termíne	:	 5	
 	Vôbec nezaslali	:	podpredseda vlády SR a minister financií, podpredseda vlády a minister hospodárstva, Ministerstvo kultúry	
 	Subjekty, ktoré nemali pripomienky	:	podpredseda vlády SR pre európsku integráciu, Ministerstvo výstavby a regionálneho rozvoja, Ministerstvo obrany, Ministerstvo práce, sociálnych vecí a rodiny, Ministerstvo vnútra, Ministerstvo zdravotníctva, Ministerstvo školstva, Ministerstvo dopravy, pôšt a telekomunikácií, Štatistický úrad	
 	Počet vznesených pripomienok	:	 21	
 	Počet akceptovaných	:	 7 (z toho 2 čiastočne)	
 	Počet neakceptovaných, z toho počet zásadných:  14 z toho zásadných 8	
 	Rozporové konanie	:	Rozporové konania sa uskutočnili 13. 12. 2004; k pôvodnému materiálu sa uskutočnili 07.06. až 28.10.2004. Všetky rozpory boli odstránené.	
	Poznámka	:	Materiál bol 09.12.2004 predmetom osobitného rokovania za účasti zástupcov Technickej univerzity vo Zvolene, Zväzu spracovateľov dreva SR, Slovenskej akadémie vied, MONDI-SCP Ružomberok, Swedwood Slovakia, Únie regionálnych združení vlastníkov neštátnych lesov Slovenska, Združenia obecných lesov Slovenska, Lesníckeho výskumného ústavu, Lesoprojektu Zvolen a Lesov SR, š.p.	

Rezort	P. č.	Pripomienka	Typ	Vyh.	Spôsob vyhodnotenia	Poznámka	
Ministerstvo životného prostredia SR  	1/a	Doplniť text v časti majetok	Z	N	Uvedené v materiáli „Analýza hospodárenia štátnych podnikov LH v pôsobnosti MP SR“ (uznesenie vlády SR č. 1082/2004)	Rozpor odstránený	
	1/b.	Doplniť text, aby zákon riešil prevod území vo 4. a 5. stupni ochrany prírody do správy organizácií ochrany prírody a krajiny	Z	N	Dohodnuté na rozporovom konaní na ministerskej úrovni 28.10.2004	Rozpor odstránený	
	2.	Uviesť predpokladaný finančný mechanizmus motivujúci a.s. k zabezpečeniu plnenia verejnoprospešných a mimoprodukčných funkcií lesov	Z	N	možné finančné mechanizmy stanovujú osobitné zákony, najmä zákon č. 523/2004 Z. z.	Rozpor odstránený	
	3.	V časti B.2. navrhuje zrušiť bod.3 a všetky odrážky presunúť do bodu 2 Potreby spoločnosti. Termín „potreby prírody“ z celého textu vypustiť	O	N	Pod potrebami prírody sú zohľadnené úlohy spoločnosti vo vzťahu k zachovaniu prírodných hodnôt 		
	4.	V časti 3.2. ods. 3 sa neuvažuje s vytvorením rezervného fondu, čo je v rozpore so zákonníkom práce	O	N	zákonom o založení a.s. je možné riešiť osobitosti od ustanovení Občianskeho zákonníka – odôvodnenie v texte je dostatočné		
	5.	V časti 3.2.2.slová „...nepredpokladá privatizácia“ nahradiť slovami „pretože sa neuskutoční privatizácia“	O	A	Upravené v texte		
	6.	Upozornenie na limity zákona 92/1991 Zb.	O	C	- 	berieme na vedomie s tým, že návrh zákona 2.12.2004 v treťom čítaní schválila NR SR;
- 	k majetkovej reštrukturalizácii pozri pripomienku 1/a		
Ministerstvo zahraničných vecí SR	1.	Materiál koncepčného charakteru by mal počítať s rizikom prírodných katastrôf	O	N	zmenou právnej formy nedôjde k ovplyvneniu ani zmenám tohto rizika, preto nie je 
samostatne uvádzané		
Protimonopolný úrad SR	1.	Materiál neobsahuje dostatok informácií na posúdenie transformácie š.p. Lesy SR, chýba analýza stavu, predpokladaný model spravovania spoločnosti, jej organizácie, dozorné a kontrolné orgány a mechanizmy, mechanizmy skladania účtov, atď. V takejto podobe sa nedá posúdiť skutočnosť, či navrhovaná transformácia zabezpečí splnenie definovaných cieľov a aké efekty, resp. riziká z nej vyplynú. Z materiálu nie je jasné, či predkladaná verzia (najmä finančné prepočty) už uvažuje s následkami kalamity v Tatrách. Materiál by mal obsahovať viacero alternatív transformácie a porovnávať ich výhody a nevýhody.
Z pohľadu ochrany hospodárskej súťaže materiál neobsahuje žiadnu informáciu ako sa bude zabezpečovať konkurenčné prostredie a z toho plynúci tlak na efektívnosť.
Nie je uvedené, ako sa zabezpečí oddelenie verejnoprávnych funkcií od podnikateľských funkcií, ich financovanie, ako bude organizovaná obchodná činnosť. 
Je potrebné zabezpečiť konkurenčné podmienky v tomto sektore, napr. posilnenie decentralizačných prvkov, najmä pri obchodnej činnosti, aukcie na predaj dreva, resp. perspektívne aj aukcie na predaj dreva na pni, tak ako to PMÚ SR už požadoval vo viacerých stanoviskách v predmetnej veci.	Z	N	-	materiál sa nezaoberá reštrukturalizáciou (modely spravovania, jej orgány a mechanizmy fungovania) ale transformáciou (zmena právnej formy);
- 	materiál sa nezaoberá dôsledkami kalamity v Tatrách – nemá vplyv na právnu formu;
-	na základe rozporových konaní doplnený text materiálu.
 	Rozpor odstránený	
	2.	Na str. 3 bod 2.2.2 Potreby spoločnosti z pohľadu ochrany hospodárskej súťaže chýba v tejto časti informácia o tom, akými nástrojmi sa bude vytvárať súťažné prostredie. Preto žiadame, aby bola táto časť doplnená o informáciu, že sa súťažné prostredie bude vytvárať a uviesť akými nástrojmi.	Z	N	Pohľad ochrany hospodárskej súťaže je riešený zákonom 136/2001 Z. z. v znení neskorších predpisov; projekt nie je nad rámec ani v rozpore s týmto zákonom; bude riešené v leg. zámere návrhu zákona	Rozpor odstránený	
	3.	Na str. 4, kde materiál uvádza, že sa uvažuje s odpredajom dubiózneho majetku nie je jasné akými formami a ako sa zabezpečí generovanie najvyššieho príjmu z predaja a jeho transparentnosť, preto tieto informácie žiadame doplniť. Tiež žiadame doplniť čo sa rozumie pod pojmom „usporiadanie“ nehnuteľného majetku.	Z	N	Pozri vyhodnotenie pripomienky 1/a. Ministerstva životného prostredia SR	Rozpor odstránený	
	4.	Na str. 5 v bode 2 Ocenenie vkladu spoločnosti vzhľadom na rozsah majetku žiadame, aby boli údaje z účtovníctva overované nezávislým auditom a aby bola vyčíslená aj trhová, nielen účtovná hodnota majetku.	Z	N	Takýto postup by vyžadoval dodatočné náklady v predpokladanej výške 80 mil. Sk 	Rozpor odstránený	
	5.	Na str. 7 v tabuľke chýba vyčíslenie celkových dopadov na verejné financie – žiadame doplniť riadok, kde čistý príjem/výdavok bude predstavovať rozdiel medzi riadkom (neočíslované) 10 a 11, teda príjem štátu znížený o náklady na zabezpečenie verejnoprospešných prác. Z tohto pohľadu je potrebné prehodnotiť údaje uvedené v tabuľke a či návrh nebude v protiklade s cieľom transformácie.	Z	N	Požiadavka je nelogická, do roku 2008 ide o náklady na verejnoprospešné práce vynaložené spoločnosťou; dotácie od štátu sú uvedené v nasledujúcej tabuľke.	Rozpor odstránený	
Úrad vlády SR – sekcia hospodárskej politiky	1.	Doplniť návrh uznesenia NR SR	O	A	Doplnené		
	2.	V časti A. Úvod  v štvrtom odseku ukončenie vety „...schválila vláda SR“ je treba upraviť  na  „vláda SR zobrala na vedomie“.  Úvodnú časť  je ďalej  potrebné  doplniť o ďalší odsek, v ktorom bude  uvedený priamy podnet predloženia materiálu – plnenie úlohy v bode B.4 uznesenia vlády SR č. 1084 z 10.11.2004 (s úplným názvom). Uvedené číselné označenie treba uviesť aj na obálke materiálu (podnet).	O	A	Upravené v texte		
	3.	Záverečnú časť materiálu je žiadúce doplniť o vecný a časový harmonogram úloh na zabezpečenie realizácie projektu, rešpektujúci príslušné úlohy z uznesenia vlády SR č. 1084 z 10.11.2004 s doplnením potrebných ďalších úloh na splnenie príslušnej tézy Programového vyhlásenia vlády SR. Rovnako považujeme za potrebné doplniť do materiálu Doložku finančných, ekonomických, environmentálnych vplyvov a vplyvov na zamestnanosť.	O	C	-	uznesenie vlády definuje vecný a časový harmonogram; podrobnejšie vypracovanie nie je vzhľadom na doby schvaľovacích konaní a zmien projektu v ich procese možné;
-	materiál obsahuje ekonomické dosahy a dosahy na štátny rozpočet ako aj dosahy na životné prostredie a zamestnanosť (doložky budú súčasťou legislatívneho zámeru a návrhu zákona o založení a.s.)		
	4.	Pred predložením materiálu na rokovanie vlády odporúčame prerokovať projekt v Porade ekonomických ministrov vlády SR.	O	N	Vzhľadom na termíny z uznesenia vlády SR č. 1084/2004 nie je možné akceptovať		
Úrad vlády SR – odbor vládnej agendy	1.	Technické a jazykové úpravy	O	A	Text upravený		
Ministerstvo spravodlivosti SR	1.	Projekt predpokladá, že novovytvorená obchodná spoločnosť bude vykonávať činnosti vo verejnom záujme, pričom náklady na ich uhrádzanie má zákon riešiť ako štátne objednávky. V časti o ekonomickom dosahu však nie je vyjadrený ani predpoklad objemu týchto štátnych objednávok	O	N	V časti ekonomické dosahy je uvedená projekcia do roku 2008, ktorá zo štátneho rozpočtu predpokladá finančné prostriedky uvedené v druhej tabuľke; do roku 2008 teda ostatné náklady na verejnoprospešné práce budú hradené spoločnosťou		
	2.	Domnievame sa, že v tomto štádiu by projekt mal uvádzať, akým spôsobom budú upravené práva a povinnosti obchodnej spoločnosti k spravovanému majetku, či už štátu alebo majetku reštituentov.	O	N	Podľa projektu k štátnemu vlastníctvu bude určenú časť vlastníckych práv vykonávať ministerstvo (určí sa v leg. zámere resp. zákone o založení spoločnosti). K majetku „reštituentov“ platia osobitné právne predpisy (ďalej „reštitučné“), ktoré uvádzajú povinnosti tzv. povinných osôb, pričom a.s. bude ich právnym nástupcom. Zároveň sa však vzhľadom na tvorbu osobitného zákona predpokladá aj čiastočná úprava reštitučných zákonov. K majetku štátu, ktorý bude predmetom vkladu spoločnosť nadobúda vlastnícke práva v súlade s platnými predpismi a nie je potrebné to osobitne uvádzať.		
	3.	Projekt neuvádza, či sa zvýšením základného imania musí zachovať 100 % vlastníctvo spoločnosti štátom.	O	N	Spoločnosť bude vždy 100 % vlastníctvom štátu, čo vyplýva zo zákonom navrhovaného vydania len jednej akcie. Preto nie je možnosť zvyšovania základného imania upisovaním nových akcií a taktiež nie je možné prevádzať vlastnícke práva k časti jednej akcie, t.j. deliť ju na podiely.		
Vysvetlivky k použitým skratkám v tabuľke: 
Z – zásadná 		O – obyčajná 
A - akceptované	C – čiastočne akceptované 	N – neakceptované